Aukcyjŏ ôbrazōw i palet malyrskich 15 grudnia w Muzeum Gōrnoślōnskim
Przed nami wyjōntkowe wydarzynie! Aukcyjŏ, co na nij ôstanōm zaprezyntowane ôbiekty zwiōnzane z wystawōm „Twōj Vincent van Gogh. Ôbrazy z filmu”, co gościyła w Muzeum Gōrnoślōnskim ôd 13 mŏja do 1 lipnia 2018 roku.
Na licytujōncych czekajōm dwa ôbrazy autorstwa Mariusza Maksela, jednego ze 125 malyrzy, co robiyli przi perfekt wszyjskim znanym i nōminowanym do Ôscarōw filmie animowanym „Twōj Vincent”, wyreżysyrowanym ôd Doroty Kobiele, co pochodzi z Bytōmia.
Kole dwōch ôbrazōw olejnych – „Gwiŏździstŏ noc” i „Kruki nad polym ôbiylŏ”, co powstały w czasie wystawy, i malowanych takōm samōm technikōm, jakõ tworzōno było je na potrzeby tego nojbarzij kasowego w historyji polskij kinymatografije filmu, przedmiotym licytacyje bydōm tyż niyôbyczajne malyrske i nojbarzij urodne palety, kerych użyto było do jejich namalowaniŏ.
Postrzodki dostane ze przedeju tak wyjōntkowych dzieł i pamiōntek z wystawy bydōm cołke przeznaczōne na potrzeby Muzeum Gōrnoślōnskiego.
Wierzimy, iże ta niyôbyczajnŏ przileżytość trefu sie w przestrzyństwie Galeryje Malyrki Polskij bydzie wydarzyniym niyôbyczajnym, a dlŏ tych, co bydōm mieć szczyńście, stanie sie szansōm kupiyniŏ wyjōntkowego gyszynku na nadchodzōnce Godnie Świynta abo zbogacyniŏ swojich kolekcyji.
Aukcyjõ pokludzi Mirosław Neinert, dyrechtōr Tyjatru Korez w Katowicach.
Na przedaukcyjnõ prezyntacyjõ ôbiektōw zaprŏszōmy:
2 grudnia (niydziela), w godz. 12.00–18.00,
9 grudnia (niydziela), w godz. 12.00–18.00
a tyż w dniu aukcyje, 15 grudnia (sobota), ôd godz. 14.00.
cyny wywoławcze:
palety: 100,00 zł / sztuka
ôbrŏz „Gwiŏździstŏ noc”: 700,00 zł
ôbrŏz „Kruki nad polym ôbiylŏ”: 700,00 zł
patrōnat:
Regionalnŏ Izba Gospodarczŏ w Katowicach
data: 15 grudnia 2018 (sobota), godz. 16.00
rejestracyjŏ uczestnikōw aukcyje ôd godz. 15.00
miejsce: pl. Jana III Sobieskiego 2 (przestrzyństwo wystawy „Galeryjŏ Malyrki Polskij”)
kludzi: Mirosław Neinert
stymp za darmo
szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn nno_Latn szl_Latn szl_Latn epo_Latn pol_Latn pol_Latn szl_Latn szl_Latn nno_Latn szl_Latn